Abşeron rayonu - Vikipediya

# Abşeron rayonu

### Vikipediya, açıq ensiklopediya - ویکیپدیا ، آچیق انسایکلوپدیا

Abşeron
Məlumatlar
İqtisadi rayon: | [[]]
Ərazi: | 1361 (km2)
Əhali: | 80014
Əhali sıxlığı: | (nəfər/km2)
Nəqliyyat vasitəsi kodu: | 01
Telefon kodu: | 12
Poçt kodu (Mərkəzi PŞ): | AZ 0100
Yaşayış məntəqələrinin sayı |
İcra başçısı: | [[]]
İnternet saytı: |

Abşeron - Azərbaycanda rayon. İnzibati mərkəzi Xırdalan şəhəridir.

## [redaktə / تحریر] Şəhərlər, qəsəbələr və kəndlər

### [redaktə / تحریر] Şəhərləri

Xırdalan şəhəri

### [redaktə / تحریر] İri qəsəbələri

Saray qəsəbəsi, Qobu qəsəbəsi, Mehdiabad qəsəbəsi, Ceyranbatan qəsəbəsi, Hökməli qəsəbəsi, Digah qəsəbəsi, Güzdək qəsəbəsi, Aşağı Güzdək qəsəbəsi

### [redaktə / تحریر] Xırda qəsəbələri və kəndləri

Novxanı, Perekeşkül, Məmmədli, Fatmayı, Masazir Goradil, Nubar qəsəbələri

## [redaktə / تحریر] Sərhəd rayonları və əraziləri

Sumqayıt şəhəri ilə, şimali-qərbdən Xızı rayonu ilə, qərbdən Qobustan rayonu ilə, cənubi-qərbdən Hacıqabul rayonu ilə, şərqdən isə Bakı şəhəri ilə qonşudur

## [redaktə / تحریر] Tarixi

Müstəqil kənd rayonu kimi Abşeron 1963-cü ilin yanvarında təsis olunmuşdur. Abşeron rayonu ötən illər ərzində Bakı və Sumqayıt şəhərlərinin inzibati ərazilərindəki kolxoz və sovxozlara, quşçuluq sənayesinə, aqrar sahəyə xidmət edən idarə və müəssisələrə, tikinti və meliorasiya təşkilatlarına, elmi-tədqiqat institut və laboratoriyalarına yüksək ixtisaslı rəhbərliyi təmin etmək məqsədilə yaranmış və hər iki sənaye mərkəzinin kənd təsərrüfatı məhsullarına ehtiyacının daha dolğun ödənilməsinə xidmət etmək vəzifəsini həyata keçirmişdir.

Abşeron rayonu coğrafi mövqeyinə və iqliminə görə respublikamızın digər bölgələrindən öz unikallığı ilə seçilir.

## [redaktə / تحریر] Tarixi və memarlıq abidələri

Güzdək qəsəbəsi ərazisində XIX əsrə aid dörd ədəd "Dəvəlik" adlanan təsərrüfat tikilisi mövcuddur. Teymur Həmidova, Məlik və Məmməd Rzayevlərə məxsus həmin tikililər təsərrüfat məqsədilə istifadə olunmasa da qorunub saxlanılır. XIX əsrdə Görədildə həmin kəndin sakini Hacı Qurbanın tikdirdiyi Əbdürrəhman məscidi, Digahlı Mir Qohum ağanın tikdirdiyi məscid, XVIII əsrdə Xırdalan kənd icması tərəfindən tikilmiş məscid, Məmmədlidə XVIII əsrdə Qaradağlılar nəsli tərəfindən inşa edilmiş məscid, XIX əsrdə Məmmədli kəndində Şahsevənlər tərəfindən tikilmiş məscid, Novxanıda XIX əsrdə Hacı Səfəralının ibadət və dini tədris məqsədilə tikilmiş məscid-mədrəsə, həmin kənddə XVII əsrdə Şhsultan Hüseyn adlı şəxs tərəfindən tikilmiş məscid, Fatmayıda XIX əsrdə tikilərək kənd ağsaqqalı Əlbattinin adı verilmiş məscid, XVII əsrdə tikilmiş Hacı Heybət məscidi, XVIII əsrdə tikilmiş Salam məscidi, Saray kəndindəki XIX əsrə aid Hacı bədəl məscidi mövcuddur ki, bunların da əksəriyyəti son onillikdə bərpa olunaraq dini mərasimlərin keçirilməsinə xidmət edir.

Rayon ərazisində orta əsrlər üçün mədəni həyat tərzinin göstəricisi olan ictimai hamamların bir neçəsi qorunub saxlanılmışdır. O cümlədən, XIX əsrdə Qobuda Hacı Kazım tərəfindən, Xırdalanda Məşədi İmam Baxış tərəfindən inşa edilmiş hamamların tikililəri qalmaqdadır.

Qədim Abşeron kəndlərində su ilə təminatda çox mühüm rol oynamış övdanlar Güzdək və Xırdalan yaşayış məntəqələrinin ərazisində indiyədək qalmaqdadır.

Rayonun ərazisində digər tarixi abidələr, o cümlədən, Fatmayıda, Digahda, Masazırda, Hökməlidə və Sarayda XIII-XVIII əsrlərə aid türbələrin və s. qalıqları mövcuddur.

| Azərbaycan ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.

Retrieved from "http://az.wikipedia.org../../../a/b/%C5%9F/Ab%C5%9Feron_rayonu.html"

Kateqoriyalar: Abşeron kəndləri | Azərbaycanın rayonları | Yarımadalar | Azərbaycan qaralamaları

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar

##### Başqa dillərdə

- Česky
- English
- Español
- Français
- Nederlands
- Polski
- Svenska
- Türkçe